
ОБЯВЛЕНИЕ

ПО РЕДА НА ЧЛ.26 АЛ.2 ОТ ЗАКОНА НА НОРМАТИВНИТЕ АКТОВЕ

ПРОЕКТ ЗА ПРИЕМАНЕ НА   

Н А Р Е Д Б А 
за изменение и допълнение на 
НАРЕДБА ЗА ОРГАНИЗАЦИЯ, ОСЪЩЕСТВЯВАНЕ И КОНТРОЛ НА РЕКЛАМНАТА ДЕЙНОСТ И РАЗПОЛАГАНЕ НА ИНФОРМАЦИОННО-УКАЗАТЕЛНИ ТАБЕЛИ И ОБЯВИ НА ТЕРИТОРИЯТА НА ОБЩИНА  ЛЕТНИЦА

МОТИВИ:
1. Причини, налагащи приемането на подзаконовия нормативен акт:

Настоящото изменение и допълнение се налага във връзка със съобразяването на Наредба за организация, осъществяване и контрол на рекламната дейност и разполагане на информационно-указателни табели и обяви на територията на Община Летница с разпоредбите на чл. 3, ал.3 чл.23,. ал.2, вр. ал.1 от Закона за ограничаване на административното регулиране и административния контрол върху стопанската дейност и чл. 22, ал.4 от Закона за местното самоуправление и местната администрация.
В чл. 17, ал.1, т.8, чл.24, ал.1, т.2 и т.5 и чл.35 от Наредба за организация, осъществяване и контрол на рекламната дейност и разполагане на информационно-указателни табели и обяви на територията на Община Летница, е въведен режим, различен от законовия и следва да  бъде  прецизиран.  


В Община  Летница е   постъпил  Протест с изх. №3173/2017 от 14.06.2017т.  от Окръжна прокуратура Ловеч , срещу текстове от Наредба за организация, осъществяване и контрол на рекламната дейност и разполагане на информационно-указателни табели и обяви на територията на Община Летница и Определение от Административен съд  Ловеч от 17.07.2017 г. относно образувано административно дело по протест с вх.№1795/20.06.2017 г. на прокурор от Окръжна прокуратура Ловеч, подадени против чл. 17, ал.1, т.8, чл.24, ал.1, т.2 и т.5 и чл.35 от Наредба за организация, осъществяване и контрол на рекламната дейност и разполагане на информационно-указателни табели и обяви на територията на Община Летница.

Настоящото изменение и допълнение се налага във връзка със съобразяването на Наредба за организация, осъществяване и контрол на рекламната дейност и разполагане на информационно-указателни табели и обяви на територията на община  Летница с разпоредбите на законови и подзаконови  нормативни актове.
2. Цели, които се поставят:

· Точна и ясна регламентация на принципите за организация, осъществяване и контрол на рекламната дейност и разполагане на рекламни, информационни и монументално-декоративни елементи на територията на Община Летница;

· Законосъобразност

· Целесъобразност

· Повишаване информираността на гражданите от общината
3. Финансови и други средства, необходими за прилагането на новата уредба:

Проекта за приемане на Наредба за за изменение и допълнение на Наредба за организация, осъществяване и контрол на рекламната дейност и разполагане на информационно-указателни табели и обяви на територията на община  Летница не предвижда изразходването на финансови средства при прилагането и от страна на Община Летница. При необходимост от финансиране за изпълнение на Наредбата, средствата ще бъдат осигурени от общински/държавен бюджет или от външни източници. 
4. Очаквани резултати от прилагането, включително финансови, ако има такива:

Точна и ясна регламентация на принципите за организация, осъществяване и контрол на рекламната дейност и разполагане на информационно-указателни табели и обяви на територията на Община Летница
5. Анализ за съответствие с правото на Европейския съюз:

Настоящият проект на Наредба за организация, осъществяване и контрол на рекламната дейност и разполагане на информационно-указателни табели и обяви на територията на община  Летница е подзаконов нормативен акт, разработен на основание чл. 57, ал. 1 във връзка с чл. 56, ал. 2 от Закона за устройство на територията  и чл.21, ал.1, т.23 и ал.2 от Закона за местното самоуправление и местната администрация. Съответствието му с правото на Европейския съюз е предопределено от синхронизирането на действащото българско законодателство с регламентите и директивите, относими към тази материя.
Във връзка с чл.26, ал.2 от Закона за нормативните актове, отразяващ задължението за публикуване на проекта за изменение/допълнение на нормативен акт с цел информираност на населението и прозрачност в действията на институциите, в 30-дневен срок – от 26.07.2017 г. до 27.08.2017 г. включително, от публикуване на настоящото на интернет страница на Община Летница, се приемат предложения и становища относно така изготвения проект на Наредба за организация, осъществяване и контрол на рекламната дейност и разполагане на информационно-указателни табели и обяви на територията на община  Летница 
Предложения и становища по проекта могат да бъдат подавани в деловодството на Община Летница в писмен вид, по пощата, на адрес: гр. Летница, бул.”България” № 19 - Център за услуги и информация, както и на имейл адрес: letnitsa@mail.bg
Изменението и допълнението се състои в следното:

Приема Наредба за изменение и допълнение на Наредба за организация, осъществяване и контрол на рекламната дейност и разполагане на информационно-указателни табели и обяви на територията на община  Летница, както следва:

І.

Чл. 17.  (1) Исканията за разполагане на РЕ се отправят в писмена форма до кмета на общината.  Към заявлението се прилагат:

1.Документ за собственост или писмено съгласие от собственика на сградата, съоръжението или терена, когато съоръжението се поставя от несобственик и когато искането е за имоти, които не са общинска собственост; 

2. Документ за съгласуване с Министерството на културата /когато е необходимо/;

3. Ситуационно предложение ( скица) за желаното място на разполагане;

4. Архитектурно-дизайнерски проект в подходящ мащаб и/или снимки, колажи и други материали, доказващи адаптацията на РЕ в градската среда;

5. Конструктивен проект (при наличие на носеща конструкция);

6. Инсталационен проект в случаите на светлинна реклама;

7. ЕИК или удостоверение за актуална съдебна регистрация на заявителя, когато последния е лице, регистрирано по Търговския закон;

8. Удостоверение за липса на задължения към Община Летница;

9. Документ за платена такса за издаване на разрешение за поставяне.

Се изменя и става:
Чл. 17.  (1) Исканията за разполагане на РЕ се отправят в писмена форма до кмета на общината.  Към заявлението се прилагат:

1.Документ за собственост или писмено съгласие от собственика на сградата, съоръжението или терена, когато съоръжението се поставя от несобственик и когато искането е за имоти, които не са общинска собственост; 

2. Документ за съгласуване с Министерството на културата /когато е необходимо/;

3. Ситуационно предложение ( скица) за желаното място на разполагане;

4. Архитектурно-дизайнерски проект в подходящ мащаб и/или снимки, колажи и други материали, доказващи адаптацията на РЕ в градската среда;

5. Конструктивен проект (при наличие на носеща конструкция);

6. Инсталационен проект в случаите на светлинна реклама;

7. ЕИК или удостоверение за актуална съдебна регистрация на заявителя, когато последния е лице, регистрирано по Търговския закон;

8. Документ за платена такса за издаване на разрешение за поставяне.
ІІ.

Чл. 24. (1) Разполагането на РЕ може да бъде отказано от главния архитект в случаите, когато:
1. РЕ не отговарят на изискванията на действащото законодателство, както и на настоящата наредба.
2. Заявителят е нарушавал изискванията на тази наредба или сключени с Общината договори.
3. Вече има издадено друго разрешение за разполагане на РЕ върху или в непосредствена близост на мястото, посочено от заявителя.
4. Предложеното място е неприемливо в архитектурно-градоустройствено отношение.
5. Заявителят има задължения към бюджета на Община Летница, видно от представеното удостоверение по чл. 17,ал.1, т.8 от тази наредба.
Се изменя и става:

Чл. 24. (1) Разполагането на РЕ може да бъде отказано от главния архитект в случаите, когато:
1. РЕ не отговарят на изискванията на действащото законодателство, както и на настоящата наредба.
2. Вече има издадено друго разрешение за разполагане на РЕ върху или в непосредствена близост на мястото, посочено от заявителя.
3. Предложеното място е неприемливо в архитектурно-градоустройствено отношение.
ІІІ.
Чл. 35. Кметът на общината налага имуществена санкция на юридическо лице или на едноличен търговец, на лице, което е допуснало да бъде поставен върху негов имот или е поставило преместваем обект или рекламен елемент в противоречие с изискванията на наредбата - в размер от 1000 до 10 000 лв.
Се изменя и става:
Чл. 35. За нарушаване на наредбата се предвижда глоба в размер до 5000 лв., а за еднолични търговци и юридически лица - имуществени санкции в размер до 50 000 лв., а при повторно нарушение и временно лишаване от правото да се упражнява определена професия или дейност.
ВНОСИТЕЛ: /п/ Д-Р КРАСИМИР ДЖОНЕВ

                              / Кмет на Община Летница /

